als_Latn dik_Latn sag_Latn
Ministri serb për kthim dhe komunitete në qeverinë e Kosovës, Aleksandar Jabllanoviç nuk është më pjesë e qeverisë. Kryeministri i Kosovës, Isa Mustafa në një konferencë për shtyp ka njoftuar largimin nga qeveria të Jabllanoviç. Mustafa tha se Jabllanoviç nuk është më pjesë e qeverisë së Kosovës.
“Nga sot ministri Jabllanoviç nuk është pjesë e kabinetit qeveritar”, deklaroi Mustafa, duke mos dhënë më detaje të tjera lidhur me këtë çështje.
Vendimi për largimin e tij nga qeveria e Kosovës pason protestat e organizuara nga partitë politike në opozitë, për shkak të një deklarate që Jabllanoviç kishte bërë më 6 janar. Ai i kishte cilësuar si “egërsira” protestuesit në Gjakovë, të cilët po përpiqeshin të pengonin disa pelegrinë serbë që të vizitojnë Gjakovën me rastin e Krishtlindjeve Ortodokse.
als_Latn als_Latn als_Latn